PDA परिवार (बहुजन समाज) का दिल्ली विधानसभा चुनाव में असली हितैषी कौन? आकाश आनंद या अखिलेश यादव? पढ़िए विस्तार से—

दिल्ली विधानसभा चुनाव का आग़ाज़ हो गया है। एक तरफ़ अरविंद केजरीवाल हैं, दूसरी तरफ़ भाजपा है, तीसरी तरफ़ बसपा और चौथी तरफ़ कांग्रेस मैदान में है। 

बहुत सारे सवाल है मन में जिनके प्रश्न ढूँढना अति आवश्यक है। 

अरविंद केजरीवाल कांग्रेस के ख़िलाफ उपजे आंदोलन से निकले नेता हैं जिन्होंने 2013 में दिल्ली विधानसभा चुनाव जीतकर फिर उसी कांग्रेस के साथ मिलकर सरकार बनाई। 2015 और 2020 में बहुमत की सरकार बनाई। फिर उसी कांग्रेस के साथ लोकसभा चुनाव 2024 गठबंधन करके भाजपा के ख़िलाफ लड़ा। इससे पहले केजरीवाल गुजरात, गोवा और हरियाणा समेत कई राज्यों में कांग्रेस के ख़िलाफ स्वतंत्र चुनाव लड़ चुके हैं। 

केजरीवाल ने 2013 से लेकर अपने अब तक के शासनकाल में PDA परिवार (बहुजन समाज) के लिए कोई प्रभावशाली कार्य नहीं किए हैं। 

-केजरीवाल ने राज्यसभा सांसदी में कभी PDA को प्राथमिकता नहीं दी। 
-पंजाब में 32% दलित आबादी होने के बावजूद दलित मुख्यमंत्री नहीं बनाया। 
-जेल जाने पर PDA परिवार से किसी को मुख्यमंत्री नहीं बनाया। 
-नवरत्न की घोषणा में PDA को शामिल नहीं किया। 
-4pm इंटरव्यू पैनल में किसी भी PDA परिवार को शामिल नहीं किया। 
-Sc/ST आरक्षण में उप वर्गीकरण के मुद्दे पर स्टैंड खुलकर स्पष्ट नहीं किया। 
-लीडरशिप डेवलपमेंट में PDA की उपेक्षा। 

आम आदमी पार्टी तुलनात्मक रूप से कभी भी PDA की नीति पर नहीं है। 

अब बात बहुजनों के भविष्य बहुजनों की एकमात्र राष्ट्रीय पार्टी बसपा के उत्तराधिकारी और नेशनल कोऑर्डिनेटर आकाश आनंद की——

आकाश आनंद की पार्टी बसपा स्वतंत्र रूप से दिल्ली विधानसभा चुनाव सभी सीटों पर लड़ रही है। टिकट वितरण से लेकर लीडरशिप डेवलपमेंट में PDA (बहुजन समाज) प्राथमिकता है। उन्होंने अपनी दोनों चुनावी रैलियों कोंडली और किराड़ी में बहुजन समाज के मुद्दों को प्राथमिकता के आधार पर उठाया और केजरीवाल को जमकर घेरा। 

-आकाश आनंद ने केजरीवाल के जेल जाने पर SC-ST-OBC मुख्यमंत्री और उप मुख्यमंत्री का मुद्दा उठाया।

-SC-ST-OBC इलाक़ों में शराब के ठेकों का मुद्दा उठाया।

-SC/ST आरक्षण में उप वर्गीकरण के मुद्दे पर आप का याचना का मुद्दा उठाया 

-केजरीवाल की शिक्षा नीति का मुद्दा उठाया। 

आकाश आनंद ने PDA परिवार बहुजन समाज)  से जुड़ा हर मुद्दा उठाया। 

अब बात अखिलेश यादव की——

इंडिया गठबंधन के प्रमुख दल समाजवादी पार्टी जो देश की तीसरी सबसे बड़ी पार्टी है। दिल्ली प्रदेश में 15% मुस्लिम और 2% यादव हैं। उत्तर प्रदेश से सटा इलाक़ा दिल्ली है। सपा न तो दिल्ली में स्वतंत्र चुनाव लड़ रही है और न ही गठबंधन में। 

-अखिलेश यादव ने कांग्रेस के मुक़ाबले आम आदमी पार्टी को तरजीह देते हुए समर्थन का ऐलान किया जबकि कांग्रेस और केजरीवाल की PDA नीति जगज़ाहिर है। होना तो ये चाहिए था कि या तो स्वतंत्र लड़ते या किसी PDA हितैषी पार्टी का समर्थन करते। 

-यूपी में सपा का कांग्रेस से गठबंधन है जबकि दिल्ली में आप से गठबंधन जबकि दोनों दलों का PDA को लेकर दोनों दलों का रवैया जगज़ाहिर है। 

-जो सभी दल गठबंधन करके लोकसभा चुनाव में भाजपा को हरा रहे थे वो अलग-अलग लड़कर PDA परिवार को ही नुक़सान पहुँचाने का काम कर रहे हैं। 

-अरविंद केजरीवाल की PDA नीति को लेकर अखिलेश यादव का कोई बयान अब तक सामने नहीं आया है। 

-क्या भाजपा विरोध के नाम पर PDA के लिए उदासीन दल का समर्थन उचित है? 

-अगर इंडिया गठबंधन के दल भाजपा हराने के लिए गंभीर हैं तो अलग-अलग क्यों लड़ रहे हैं? 

-चाहें नवरत्नों की घोषणा हो या 4pm इंटरव्यू उसमें एक भी PDA सदस्य सम्मिलित नहीं है त फिर भी अरविंद केजरीवाल की हिमायत क्यों? 

अब फ़ैसला आप सबको करना है कि PDA परिवार (बहुजन समाज) का असली हितैषी और शुभचिंतक कौन है? कौन PDA (बहुजन समाज) के मुद्दों को लेकर गंभीर है? किसकी प्राथमिकता में PDA है?